Здравей Зорница,
в твоя случай е сравнително лесно да премахнеш водният знак, защото под него имаш само черен цвят. Ще се опитам да обясня в няколко стъпки, как бих го направил. Първо правим едно копие на слоя който съдържа основното/оригиналното изображение с водният знак (виж прикаченото изображение). Сменямe blending mode-a от Normal на Multiply. Този слой го копирам отгоре няколко пъти - в случая 4 копия общо, докато светлата част от водният знак върху черното не изчезне. След това правим един слой с бял цвят (White_Background). Маркирамe всички слоеве под него, правим копие на тях и обединяваме копията. Този нов слой го местим най-отгоре и отиваме в Select-Color Range. Кликваме с пипетката на фона, задържаме Shift и кликваме на оставащата част (сивата) от водният знак, която да бъде присъединена към селекцията. Понеже разликата между тези цветове, които селектираме и черното което трябва да запазим е голяма, Fuzziness, може да бъде максимален. Потвърждаваме селекцията с OK и изтриваме съдържанието с Del.
Това в случая е достатъчно, но в повечето случай, може да се наложи и да се използват други похвати - четка с цвят, Clone Stamp, Fill content aware и т.н.
![](https://upload.aula.bg/screenshot232d614-11d864b98.jpg)